google/wiki40b huggingface dataset:
Tyson Beckford

Bakgrunn

Tyson Beckford vokste opp i Rochester i New York. Han var aktiv innen amerikansk fotball og friidrett mens han gikk på high school. Begge foreldrene er fra Jamaica, mens hans bestemor er kinesisk og bestefar er fra Panama. Hans brede etniske bakgrunn har gitt et Beckford et eksotisk utseende.

Karriere

I 1991 ble Tyson Beckford lagt merke til av en talentspeider som han tilfeldigvis møtte i en park i New York. Han ble da plukket ut til å være med i hiphop-magasinet The Source. I 1993, ble Beckford rekruttert av Ralph Lauren som den ledende modellen for mannlig sportstøy under kleslinjen Polo. 
TV-kanalen VH1 kåret Beckford til «Man of the Year» i 1995, og han kom på People sin liste over de femti vakreste i verden samme år. 
I juni 2005 ble Beckford skadet i en bilulykke nær sitt hjem. Bilen tok fyr, men han klarte å krype ut av bilen før flammene brente ut hele bilen. Beckford pratet om ulykken på The Oprah Winfrey Show. 
I 2000 startet Beckford også en karriere innen film, som skuespiller. Filmen Into the Blue fra 2005 er en av de mest kjente. Han er forventet å komme med filmen The 1 Second Film i 2009, som hovedrolleinnehaver og produsent.
Beckford arbeider for tiden sammen med modellkollega Niki Taylor på en virkelighets TV-serie kalt Make Me A Supermodel (Gjør meg til en supermodell) på TV-kanalen Bravo. Han har nå signert hos modellbyråene Nous Model Management i Los Angeles, og Independent Models i London.
Molandsvassdraget

Molandsvassdraget er et lite vassdrag i Arendal kommune i Aust-Agder. Molandsvannet er det sentrale element i vassdraget. Dette vannet er oppdelt i flere kiler eller fjorder, med smale sund mellom. Molandsvannet er regulert med en stem, Haustemmen, ved utløpet fra vannet.
Skogsterrenget i heiene vest og nord for Molandsvannet er vassdragets øvre område og flere små elver renner ut i vannet herfra.
Omkring Molandsvannet ligger Austre Moland, lenge var dette egen kommune, men i dag er det ei bygd i Arendal kommune. Austre Moland kirke ligger vakkert til på et nes ved vannet.
Molandsvannet dreneres gjennom Sageneelva, en ganske kort elv, som renner i små stryk ned mot Langangsvannet. Sageneelva het tidligere Fosså. Fra Langangsvannet er det små kanaler og vann ut til Neskilen ved Eydehavn.
Vannfallet i Sageneelva ble tidligere godt utnyttet. Her var det opptil syv oppgangssager ved elva, det var bekkekverner, mølle, ålekar og trolig en stampemølle. I tilknytning til denne virksomheten var det endel bolighus og små plasser.
Vannet i Sageneelva regulerers med stor stem eller demning som kalles Kjærhølstemmen. Demningen er bygd av steinblokker, og de eldste deler av den må være fra 1600-tallet eller eldre. Bak stemmen ligger et lite vann, Kjærhølen.
Sageneelva er grense mellom gårdene Ottersland og Fløystad i Austre Moland.
Sageierne på Otterland og Fløystad fikk på 1600-tallet kongelige privilegier til å sage bord for eksport. Skurlasten ble trolig transportert til Neskilen som var et velkjent sted for skiping av trelast.
Sagene Mølle er en bygdemølle som ble etablert midt på 1800-tallet. Den er i dag et kulturminne, og er stadig i drift med vannkraft.
Molandsvassdraget ble i 1993 vernet mot kraftutbygging gjennom Verneplan IV for vassdrag.
Mylon

Utseende

Middelsstore (vingespenn 35-40 millimeter), nokså slanke, hvite og brune smygere. Vingene er hvite med lysbrune kanter og brune vingeårer.
Larven er naken, grønn med gule flekker som noen ganger gror sammen til gule lengdestriper. Hodekapselen er litt flat og påfallende stor, med bakhjørner som er trukket litt opp.

Levevis

Disse sommerfuglene er skogsinsekter. Larvene lever gjerne på busker og trær i familien Malpighiaceae, men kan også gå på Combretaceae og Menispermaceae.

Utbredelse

Slekten er utbredt i Mellom- og Sør-Amerika.
Lermontov

Lermontov (russisk: Ле́рмонтов) er en by i Stavropol kraj i Russland. Den ligger rundt 130 km sørøst for Stavropol. Innbyggertall: 22 964 (folketelling 2002), 20 772 (folketelling 1989).
Byen ble grunnlagt i 1953, og er oppkalt etter den russiske dikteren Mikhail Lermontov. Den fikk bystatus i 1956.
Salten Fotballkrets

Salten Fotballkrets stiftet 25. november 1934 er en tidligere krets i Norges Fotballforbund.
Lagene fra Salten ble skilt ut fra Lofoten og Vesteraalen Fotballkrets etter sesongslutt i 1934.
Helgeland Fotballkrets og Salten Fotballkrets ble slått sammen til Nordland Fotballkrets i 1988.
Halden Arbeiderblad

Halden Arbeiderblad er en dagsavis som blir utgitt i Halden i Østfold. 7. mars 2017 ble antall utgivelser i uken redusert fra seks til fire; mandag, onsdag, torsdag og fredag.
Avisa kom ut med sin første utgave 28. september 1929 under navnet Haldens Arbeiderblad og dekket da kommunene Halden, Aremark, Berg og Idd. Fra starten kom den ut hver dag.
Avisa ble etablert etter partisamlingen i Arbeiderpartiet i 1927, og fordi en ønsket en egen byavis istedenfor Smaalenenes Social-Demokrat, som kom ut i Fredrikstad. Denne avisen var Arbeiderpartiets fylkesavis fram til partisplittelsen i 1921. Ønsket om egen avis i Halden ble forsterket av et tilsvarende ønske i Sarpsborg.
Avisa vokste raskt på 1930-tallet, men ble stanset under andre verdenskrig. Den kom ut mellom oktober 1940 og februar 1941 som Fredriksten etter krav fra NS, men etter flere kritiske ledere av Johannes Stubberud ble avisa stoppet for godt. Stubberud ble arrestert og sendt til konsentrasjonsleiren Sachsenhausen i Tyskland der han døde. Avisa kom ut som en del av Halden-Pressen mellom 12. mai og 19. juni 1945.
Alt i 1947 ble avisa byens største etter å ha utkonkurrert Smaalenenes Amtstidende. At en stanset avis så raskt tok igjen en konkurrent som hadde fått komme ut under hele krigen skjedde stikk i strid med hva som var vanlig andre steder i landet.
I 1949 ble «s» etter bynavnet i avisa sløyfet og en fikk dagens navn på avisa. Siden juni 1975 har avisa vært alene som byavis etter at Smaalenenes Amtstidende gikk inn. I 1984 gikk avisa over fra fullformat til tabloidformat.
Halden Arbeiderblad er i dag Haldens eneste lokale dagsavis. Avisa har en husstandsdekning på omkring 80 prosent i Halden og Aremark.
Største enkeltaksjonær avisa er A-pressen ASA med 41,5 prosent. De øvrige 58,5 prosent av aksjene eies av lokale partilag og fagforeninger. I 1999 meldte avisa seg ut av A-pressens annonsesamkjøring i Østfold. A-pressen har etter dette forsøkt å kjøpe opp avisa uten å lykkes. Som et mottrekk mot utmeldingen etablerte A-pressen gratisavisa Halden Dagblad.
I mai 2009 oppstod en ny konflikt rundt avisa da styret vedtok å si opp ansvarlig redaktør og administrerende direktør med begrunnelse i den skrantende økonomien. Oppsigelsene ble aldri gjennomført, men styret møtte kraftige reaksjoner på sitt arbeid og stilte til slutt sine plasser til disposisjon for generalforsamlingen. Tross forhistorien, valgte flere store aksjonærer å selge seg ut til A-pressen i 2010.
Antodon

Utseende

En middelsstor (25-33 millimeter), kraftig, blank, brungul hornbille. Dekkvingene er kraftig punktert med mørke punktgroper. Hannen har et oppoverkrummet horn i pannen, dette er kløvd i spissen.
Pronotum er fint punktert og sparsomt kledt med fine, gulaktige hår.

Utbredelse

Arten finnes i Brasil.
Duyun

Duyun (kinesisk: 都匀; pinyin: Dūyún) er et byfylke i prefekturet Qiannan i provinsen Guizhou i Folkerepublikken Kina. 
Befolkningen var på 450 570 innbyggere i 1999, og i selve byen Duyun anslagsvis 92 083 i 2007.
Fylkethar betydelig jern- og stålindustri.

Historie

I dette området utspilte seg et av de støre miaoopprørene under Qingdynastiets tid. Fylkets befolkning tok del i opprøret som til slutt ble slått ned av regjeringsstyrkene.

Samferdsel

Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi. 
Kinas riksvei 321 løper gjennom området. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i provinsen Sichuan.
Kill Your Darlings

Om filmen

Filmen er basert på virkelige hendelser. Den er regissert av John Krokidas, og har Daniel Radcliffe, Jack Huston, Ben Foster og Dane DeHaan i hovedrollene.
Filmen ble vist på Sundance filmfestival i 2013.

Handling

Allen Ginsberg (Daniel Radcliffe) får livet snudd opp-ned når han møter på Lucien Carr (Dane DeHaan) på universitetet, og får dermed et innblikk i bohemverdenen. Han blir også introdusert for Jack Kerouac (Jack Huston) og William Burroughs (Ben Foster). Disse tre starter det som senere er kjent som beat-generasjonen. Imidlertid forandres alt når David Kammerer (Michael C. Hall), en mann med sterke følelser for Carr, blir drept. Kerouac, Burroughs og Carr blir alle mistenkt for mordet.
Saniba sabina

Utseende

En middelsstor (vingespenn ca. 30 millimeter), brun smyger. Oversiden er brun med to små, hvite flekker på forvingen, undersiden av forvingen lysbrun med brungul spiss og en trekantet, hvit flekk ved bakkanten, bakvingen brunhvit.

Levevis

De aller fleste har larver på gress eller andre enfrøbladete planter.

Utbredelse

Arten er utbredt i det sørlige Brasil.
Dronningen av Sabas orden

Dronningen av Sabas orden er en etiopisk orden innført i 1922 av keiserinne Zewditu I av Etiopia. Den ble utdelt som statsorden så lenge Etiopia var et monarki.

Bakgrunn og utvikling

Dronningen av Sabas orden ble innstiftet i 1922 av keiserinne Zewditu I av Etiopia. Den ble først tildelt i større omfang etter at keiser Haile Selassie kom på tronen i 1930. Ordenen var opprinnelig tiltenkt kvinner av fyrstehuset, men dette ble endret slik at Dronningen av Sabas orden ble tildelt statsoverhoder og deres ektefeller.
Ordenen rangerte i keisertiden etter Salomos segls orden og Salomo-ordenen. Etter at Etiopias statsform ble endret til republikk som følge av kuppet i 1974, ble de keiserlige ordener avskaffet som statlige utmerkelser og eksisterer deretter i det keiserlige hus i eksil.

Insignier

Ordenstegnet for Dronningen av Sabas orden består av en Davidsstjerne dannet av to sammenvevde triangler. Stjernen er i gull og har kuler i spissene. Midt i stjernen finnes en byste av dronningen av Saba. Stjernen er opphengt i båndet i en keiserkrone. Ordenstegnet for øverste grad har stjernen dannet av triangler i grønt og lilla.
Ordensstjernen har ordenstegnet satt på en bord med inskripsjon.
Ordenen ble også tildelt med kjede.
Ordensbåndet er fiolett med grønne kantstriper.

Tildeling

Det ble satt begrensninger på antallet innehavere av Dronningen av Sabas orden. Storbånd ble kun tildelt medlemmer av den keiserlige familie, utenlandske kongelige og statsoverhoder, og derutover fem medlemmer. Storoffisersgraden var begrenset til 25 innehavere, kommandørgraden til 35, offisersgraden til 45 og riddergraden til 55 samtidige innehavere.
FA-cupen 2005/06

FA-cupen 2005/06 var den 125. sesongen av den engelske FA-cupen. Finalen ble spilt 13. mai på Millennium Stadium i Cardiff.
Liverpool FC vant turneringen for syvende gang, etter at de slo West Ham United på straffespark.

Resultater

I første og andre runde spilte 32 non-league-klubber og de 48 lagene fra Football League Two og Football League One.
Qingcheng (Qingyuan)

Qingcheng (kinesisk: 清城区; pinyin: Qīngchéng Qū) er et bydistrikt i byprefekturet Qingyuan i provinsen Guangdong i Folkerepublikken Kina.
Det har et areal på 927 km² og teller 540 000 innbyggere (2003).
Det liberale parti (Storbritannia, 1989)

Det liberale parti er et britisk parti, stiftet i 1989 av en gruppe personer som var misfornøyd med sammenslåingen av det gamle liberale partiet og det sosialdemokratiske partiet. De mente at det nye liberaldemokratiske partiet var dominert av sosialdemokrater.
Lada kullkraftverk

Lada kullkraftverk er et kullkraftverk  i Spania. Det har en installert produksjonskapasitet på 505 MW over én enhet. Anlegget ble bygget ut i årene omkring 1980–1987. Operatør er selskapet Iberdrola. Brenselkilden er kull.
De totale CO2-utslippene ved Lada 3-anlegget i 2008 var ca. 795 800 tonn, utslippskvoten var samme år 998 096 tonn.
En kraftlinje som myndighetene godtok 2004 mellom Velilla kullkraftverk i Palencia og Lada kullkraftverk i Asturias, skulle gå igjennom et område som er erklært Biosfærereservat av UNESCO - men er foreløpig lagt i bero av EU.
Astrit Ajdarevic

Liverpool

Ajdarevic gjennomførte to prøvespill på akademiet til Liverpool sist i desember 2006, før han til slutt ble hentet inn til klubben for om lag 9 millioner kroner avhengig av diverse kriterier.
Spilleren fikk sin debut for juniorlaget i deres seier i FA Youth Cup mot Reading i januar 2007. Ajdarevic har blitt sammenlignet med den tidligere Liverpool-spilleren Patrik Berger, delvis pga. hans spillestil men hovedsakelig på grunn av at han likner av utseende. Men også fordi han er god til å holde på ballen og er en meget god dribler som både kan skyte og legge gode pasninger. I sin debutsesong for juniorlaget vant han Fa Youth Cup.

Leicester

Den 26. mars 2009 ble det klart at Ajdarevic skulle spille for Leicester ut sesongen 2008-2009. Han slo dermed følge med Jack Hobbs, som også var på utlån til «The Foxes».
Den 27. april ble det kjent at han, i likhet med Hobbs, drev forhandlinger om en permanent overgang til klubben.

Örebro

Kontrakten til Ajdarevic gikk ut etter 2009-sesongen og ble ikke fornyet. Ajdarevic signerte 4. juli for Örebro SK og gjennomførte en solid høstsesong som gjorde at blant andre den italienske klubben Cesena fattet interesse. Ajdarevic kan benytte seg av en klausul i kontrakten som sier at han kan bryte avtalen med Örebro før sesongslutt, og det ryktes at nettopp dette vil skje grunnet den relativt lave lønnen. Opprinnelig er kontraktslengden på 3,5 år.
Trèbes

Trèbes  (Trebes på oksitansk) er en kommune i departementet Aude i det sørlige Frankrike. i år 2010 hadde Trèbes 5 416 innbyggere.
Schrödingers katt (TV-program)

Seertall

Programmet har et forholdsvis høyt seertall. Gjennomsnittlig antall seere i 2009 var 521.000 seere, med en markedsandel på 38 prosent.
Talehandling

Talehandling kan best beskrives som «når vi sier noe, gjør vi noe», slik som når en prest sier jeg erklærer dere herved for rette ektefolk å være eller som en handling utført ved hjelp av språket, for eksempel å beskrive noe (det snør), stille et spørsmål (snør det?), be om noe eller gi en ordre (kan du sende saltet?, slipp våpenet, ellers skyter jeg deg) eller å gi et løfte (Jeg lover å gi det tilbake). Andre vanlige eksempler på talehandlinger er å hilse, å unnskylde (seg) eller å fornærme (noen).
I store deler av lingvistikkens og språkfilosofiens historie har språk primært blitt sett på som en måte å bekrefte fakta, og det har vært tendenser til å ignorere de andre bruksmåtene språket har. Men arbeidet til J. L.Austin førte til at filosofer begynte å bli mer oppmerksomme på hvordan språket brukes i dagligdagse aktiviteter. Hans student John Searle videreutviklet denne tilnærmingen. Det første systematiske arbeidet med talehandlinger ble gjort lenge før, av fenomenologen Adolf Reinach i 1913.
Austin skiller mellom illokusjonære og perlokusjonære talehandlinger. En interessant type talehandling er performativer, altså uttrykk som for eksempel Jeg utnevner Jon til statsminister, Jeg dømmer deg til ti års fengsel eller Jeg lover å betale det tilbake. I disse uttrykkene blir handlingen som setningen beskriver (utnevnelse, dom og løfte) utført ved setningen selv; talehandlingen er den handlingen setningen uttfører. Som en kontrast til dette har vi perlokusjonære handlinger som forårsaker handlinger som ikke er de samme som uttalelsen,
Studiet av talehandlinger utgjør en del av pragmatikk, som igjen er en del av lingvistikken.
I filosofi, særlig i etikk og juridisk filosofi, blir talehandlingsteori relatert til studiet av normer.
Formel E (Volkswagen)

Bakgrunn

Etter 1970-tallets oljekrise var det unntakstilstand i bilindustrien, og det ble lagt frem stadig nye idéer om hvordan man kunne spare drivstoff og kjøre så miljøbevisst som mulig. I Tyskland, i 1981, ble det fremlagt planer om et bensinbesparende system kalt "Formel E", som var en enkel stopp-start-teknikk som ble betjent hovedsakelig med clutchen. Volkswagen besluttet å implementere dette på Passat, Golf, og Polo fra og med modellåret 1982.

Prinsipp

Prinsippet for Formel E (E for Economy – Økonomi) var at bilens motor skulle slås av dersom den skulle stå rolig i trafikken over en viss tid. Systemet aktivertes med en knapp ved siden av lysbryteren, og fungerte slik at bilens motor stoppet etter at bilen hadde stått stille, med clutchen trådd inn, i over tre sekunder (for eksempel ved rødt lys, veikryss, køkjøring, og lignende).  Når motoren var avslått kunne man trå inn clutchen og flytte girspaken til fri/nøytral, og dermed aktivertes et koblingspunkt som sendte signal til starteren, og motoren ble startet igjen. Prinsippet var bra og tanken var i god – men det fikk en nedtur etter bare et år på markedet.

I daglig drift

Med bilens kontinuerlige start-stopp-sekvenser oppstod stor slitasje på bilenes startmotorer, og dette resulterte i at flere av Formel E-bilene jevnlig måtte inn til service ved et merkeverksted for å få byttet startmotoren – en ikke altfor billig operasjon. Dessuten var det noen små tekniske bugs i systemet som gjorde at signaler ikke alltid ble sendt avgårde til enten starter eller automatchoke, og dette resulterte i kvelninger eller at motoren måtte startes med nøkkel, siden den ikke alltid startet når clutchen ble sluppet ut. Volkswagen fant ut at de tapte penger på sikt med feilsøking og varige reparasjoner, og allerede i slutten av 1983, da 1984-modellene ble lansert på markedet, var bilene uten Formel E-teknologien, og de kunne ikke lenger leveres med dette.
APG III-systemet

APG III-systemet (Angiosperm Phylogeny Group III system) er en nyere klassifikasjon for blomsterplanter i hovedsak basert på molekylære data. Klassifikasjonen er utarbeida av "The Angiosperm Phylgeny Group" (APG) som er en uformell, internasjonal gruppe av botanikere. Dette tredje av gruppas systemer ble publisert i 2009, 6 år etter det forrige (APG II-systemet) og 11 år etter det første (APG-systemet).
Samtidig med dette oppdaterte systemet ble det publisert to artikler som ga en formell fylogenetisk klassifikasjon som forsøker å plassere APG-klassifikasjonen i et linneansk hierarki og en lineær liste over familier som er nyttig for herbarier og floraverk som ønsker å bruke APG III-systemet.

Kommentarer til APG III-systemet

APG III-systemet beholder alle de 45 ordnene som ble beskrevet i APG II og definerer 14 nye. (Ceratophyllales ble feilaktig markert som ny, denne ble anerkjent i begge de tidligere systemene.) De nye ordenene var: Amborellales, Nymphaeales, Chloranthales, Petrosaviales, Trochodendrales, Buxales, Vitales, Zygophyllales, Picramniales, Huerteales, Berberidopsidales, Escalloniales, Bruniales, and Paracryphiales.
I APG III forlot man strategien med å definere "parentes-familier". I alt anerkjenner APG III 413 familier (som er 43 færre enn tidligere). Førtifire av de 55 parentes-familiene ble forkasta sammen med 20 andre. Den medfølgende artikkelen til hovedartikkelen gir en hierarkisk inndeling over ordensnivå med noen formelle navn på overordensnivå og i tillegg noen uformelle grupper:
Grupper over ordensnivå: magnolider, enfrøbladete med undergruppe commelinider, ekte tofrøbladete med undergruppe kjerne-tofrøbladete, som igjen deles i to undergrupper, rosider (med undergruppene fabider og malvider) og asterider (med undergruppene lamiider og campanulider).
Her følger en oversikt over ordner med antall familier i parentes: Amborellales (1), Nymphaeales (3), Austrobaileyales (3), Chloranthales (1), Canellales (2), Piperales (5), Magnoliales (6), Laurales (7), Acorales (1), Alismatales (13), Petrosaviales (1), Dioscoreales (3), Pandanales (5), Liliales (10), Asparagales (14), Arecales (1), Poales (16), Commelinales (5), Zingiberales (8), Ceratophyllales (1), Ranunculales (7), Proteales (3), Trochodendrales (1), Buxales (2), Gunnerales (2), Saxifragales (14), Vitales (1), Zygophyllales (2), Celastrales (2), Oxalidales (7), Malpighiales (35), Fabales (4), Rosales (9), Fagales (7), Cucurbitales (7), Geraniales (3), Myrtales (9), Crossosomatales (7), Picramniales (1), Sapindales (9), Huerteales (3), Brassicales (17), Malvales (10), Berberidopsidales (2), Santalales (7), Caryophyllales (34), Cornales (6), Ericales (22), Garryales (2), Gentianales (5), Solanales (5), Lamiales (23), Aquifoliales (5),Asterales (11), Escalloniales (1), Bruniales (2), Apiales (7), Paracryphiales (1), Dipsacales (2).
Rovdyr (film)

Handling

Sommeren 1974. Fire unge mennesker; Camilla, hennes kjæreste Roger og de to søsknene Mia og Jørgen er på vei til en avslappende langhelg i skogen. De befinner seg i ødemarken, bilturen er lang og gnisninger mellom de fire bobler til overflaten.
Under et stopp på en avsidesliggende veikro kommer de fire på kant med noen av de lokale. Gjengen plukker opp en ukjent haiker på vei bort fra kroa. De har ikke vært lenge på veien før haikeren vil stoppe bilen. Hun virker skremt. Det er noen der ute, noen som vil ha tak i dem.
Brått overrumples de fire og slås bevisstløse. De bortføres, og kort tid etter våkner de opp dypt inni skogen. Det er ingen i sikte. Kun mørke trær. Så hører de lyden av et jakthorn. Noen bedriver en grusom jakt. Og de er byttet.
De tidligere konfliktene skyves til siden for mer umiddelbare problemstillinger. For jakten åpner for flere moralske valg der hver enkelt først og fremst må tenke på å redde sitt eget liv. For her gjelder det å overleve, koste hva det koste vil....
Filmen hadde kinopremiere 11. januar 2008.
Harde strenger

Musikk

Musikken er komponert av Daniel Lurås og Ola Rørmark. Låtene «Priscilla» og «Dancin' Daisy» av det norske bandet Humbucker ble brukt i begynnelsen av filmen.
Police Investigations & Review Commissioner

Police Investigations & Review Commissioner (PIRC) er tilsynsorganet for Skottlands politi. Det ble opprettet 1. april 2007 under navnet Police Complaints Commissioner for Scotland og fikk sitt nåværende navn 1. april 2013. Tilsynsorganet har ansvar for å gjennomføre uavhengig etterforskning av de mest alvorlige hendelsene hvor politiet er involvert, og føre uavhengig kontroll med måten politiet behandler klager fra publikum. PIRC har imidlertid ikke myndighet til å motta anmeldelser om straffbare handlinger utført av politiansatte, da dette ligger til påtalemyndigheten, Crown Office and Procurator Fiscal Service.
PIRC har over 40 ansatte. Direktør er professor John McNeill.
Marit Wiig

Yrkeskarriere

Wiig er utdannet jurist ved Universitetet i Oslo i 1975. Hun har blant annet fartstid som ekspedisjonssjef i Forbruker- og Administrasjonsdepartementet (1986-1990). Etter det var hun avdelingsdirektør i Norges Postsparebank (1990-92), så seniorrådgiver i Verdensbanken i Washington (1992-94), og i perioden 1994-95 direktør i Administrasjonsavdelinga i Postbanken. I perioden 1995-99 var hun direktør i Næringslivets Hovedorganisasjon (NHO). I januar 2000 ble hun i statsråd tilsatt som direktør i Toll- og avgiftsdirektoratet for seks år. I 2005 fikk hun åremålet forlenget, men gikk av etter eget ønske i 2007 og ble erstattet av Bjørn Røse. Wiig var deretter spesialrådgiver ved Senter for statlig økonomistyring.

Karriere innen idretten

Marit Wiig spilte håndball på Vestar og vant flere seriemesterskap. Hun var visepresident i Norges Håndballforbund fra 1984 til 1988, styremedlem i Norges Idrettsforbund fra 1987 til 1990 og visepresident fra 1990 til 1994. Fra 1988 til 1994 var hun også styremedlem i Norges olympiske komité. Hun var styremedlem i Lillehammer Olympiske Organisasjonskomité (LOOC) i forbindelse med OL på Lillehammer. Wiig stilte til valg som idrettspresident i 1994, men tapte avstemningen mot Arne Myhrvold. Wiig var leder for Norges idrettsforbund og olympiske og paralympiske komites lovutvalg, men trakk seg fra dette vervet i mars 2010 etter å ha blitt utnevnt som ekspedisjonssjef i Kulturdepartementet. I 2015 ble hun valgt til president for Norges Golfforbund.